Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 616

4. A füstölésmérő műszer konstrukciójának biztosítania kell, hogy 4.1. különböző, a gépkocsiknál jellemzően alkalmazott kipufogórendszerek és fellépő füstölésváltozások esetén, B-módusban ± 10%-kal azonos füstölés csúcsértéket mutasson az ENSZ EGB 24/03 vagy az azokkal külön jogszabály szerint egyenértékű előírásokban14 előírt műszerekkel; 4.2. alkalmasnak kell lennie az 5. pont szerint ütemezett és a 4. számú mellékletben meghatározott szabadgyorsítások végrehajtásának vezérlésére, a végrehajtás és a felülvizsgálati követelményeknek való megfelelés mérnöki gyakorlat szerinti automatikus értékelésére; 4.3. rendelkezzen, vagy legyen összekapcsolható a felülvizsgálandó gépkocsi 1. számú mellékletben található adatait, mérési eredményeit és vizsgálati minősítésének eredményét tanúsítvány formában kinyomtatni képes egységgel; 4.4. alkalmas az előírásnak megfelelő automatikus mérésvezérlésre (7. számú melléklet), a szakszerű végrehajtást biztosító, a rendeletben foglalt feltételek ellenőrzésére és automatikus értékelésére.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes